BBL ถึงเวลา outperform กลุ่ม โบรกฯขยับเป้าแตะ 210 บ.เก็งกำไรทั้งปีโต 12.2%
BBL ถึงเวลา outperform กลุ่ม โบรกฯขยับเป้าแตะ 210 บ.เก็งกำไรทั้งปีโต 12.2% ณ เวลา 10.12 น.อยู่ที่ 190 บาท บวก 1.00 หรือ 0.53% โดยเปิดตลาดที่ 189 บาท ปรับตัวขึ้นแตะระดับสูงสุดที่ 190.50 บาท และย่อตัวทดสอบจุดต่ำสุดที่ 188 บาท มูลค่าการซื้อขาย 517.59 ล้านบาท
22 เม.ย. 2558

ผู้สื่อข่าวรายงานว่า ราคาหุ้น ธนาคารกรุงเทพ จำกัด (มหาชน) หรือ BBL ณ เวลา 10.12 น.อยู่ที่ 190 บาท บวก 1.00 หรือ 0.53% โดยเปิดตลาดที่ 189 บาท ปรับตัวขึ้นแตะระดับสูงสุดที่ 190.50 บาท และย่อตัวทดสอบจุดต่ำสุดที่ 188 บาท มูลค่าการซื้อขาย 517.59 ล้านบาท

บล.เอเซีย พลัส  ระบุในบทวิเคราะห์ (22 เม.ย.) ว่า แนะนำซื้อ BBL ราคาเป้าหมาย 210 บาท โดยราคาหุ้นปัจจุบันยังอยู่ในระดับที่ถูกมาก สะท้อนได้จาก PBV ปี 2558 ที่ต่ำเพียง 1 เท่าต่ำสุดเมื่อเทียบกับ ธ.พ.ใหญ่และยังต่ำมากเมื่อเทียบกับค่าเฉลี่ยกลุ่มฯ ที่ 1.6 เท่า Fair value ปี 2558 เท่ากับ 210 บาท อิง PBV 1.15 เท่า ตามวิธี GGM ภายใต้สมมติฐานคาดการณ์ ROE ที่ 12.00% ยังมี upside กว่า 15% จากราคาหุ้นปัจจุบัน
ฝ่ายวิจัยเชื่อว่าถึงเวลาของ BBL ที่จะกลับมา outperform กลุ่มฯ แล้ว ทั้งราคาหุ้นที่อยู่ระดับต่ำมากและยัง laggard ธ.พ.ใหญ่อื่นๆ ประกอบกับการประกาศงบการเงินที่ไม่ทำให้ผิดหวังบวกกับความสามารถในการบริหารคุณภาพสินทรัพย์ที่ยังเยี่ยมยอด โดย BBL ประกาศกำไรสุทธิงวดไตรมาส 1/58 เท่ากับ 9.40 พันล้านบาท สูงกว่าคาด 5%
สำหรับแนวโน้มผลการดำเนินงานงวดไตรมาส 2/58 คาดว่าน่าจะอ่อนตัวลงเมื่อเทียบกับงวดก่อนหน้า เนื่องจากผลกระทบของ NIM ที่จะลดลงเต็มที่จากการปรับลดอัตราดอกเบี้ยเงินกู้ที่ผ่านมา ประกอบกับการเร่งตัวขึ้นของค่าใช้จ่ายดำเนินงาน
โดยผลการดำเนินงานคาดว่าจะกระเตื้องขึ้นแม้ยังเห็นค่าใช้จ่ายดำเนินงานเติบโตสูงขึ้น แต่ผลบวกจากการปรับตัวขึ้นของ NIM จากต้นทุนดอกเบี้ยจ่ายที่ทยอยปรับตัวลดลง ประกอบกับการเติบโตของสินเชื่อที่สูงขึ้นในช่วงฤดูกาลน่าจะช่วยหักล้างผลกระทบได้
ทั้งนี้ ฝ่ายวิจัยยังคงประมาณการผลการดำเนินงานปี 2558-59 โดยคาดกำไรสุทธิเติบโต 12.2% จากปีก่อน และ 11.1% ตามลำดับ
 